เคล็ดลับแต่งหน้าให้ดูเด็ก บอกลาปัญหาหน้าแก่เกินควร
ใครๆ ก็อยากมีใบหน้าที่อ่อนกว่าวัยทั้งนั้น โดยเฉพาะสาวๆ ที่อยากหน้าเด็กตลอดเวลา ยิ่งถ้าอายุมากขึ้น ทุกสิ่งอย่างมันก็ต้องแปรผันไปตามกาลเวลา แต่วันนี้ ,ไลฟ์สไตล์ไทยรัฐ, มีเคล็ดลับมาบอก ซึ่งถือเป็นเคล็ด (ไม่) ลับสำหรับสาวๆ กับวิธีที่จะทำให้ใบหน้าดูเด็กลงด้วยการแต่งหน้า ,หรือเคล็ดลับแต่งหน้าเด็กนั่นเอง,1. เลือกในสิ่งที่ใช่,การเตรียมผิวหน้า ยังเป็นเรื่องที่สำคัญที่สุดของการแต่งหน้า ผิวหน้าของเราเป็นแบบไหน จงเลือกใช้ในสิ่งที่ใช่ หากผิวหน้ามัน ก็เลือกใช้เซรั่ม ครีม กันแดด ที่ไม่มีส่วนผสมของสารที่ก่อให้เกิดความมันเลย หากผิวแห้ง ก็จงเลือกที่มีมอยส์เจอร์ไรเซอร์เยอะๆ หากเป็นฝ้า กระ สิว ก็จงเลือกผลิตภัณฑ์หรือสกินแคร์ที่ดูแลผิวอย่างตรงจุด ถ้าไม่รู้แนะนำให้หาหมอเลยจ้า เพราะผิวหน้าคุณจะดีขึ้นอย่างแน่อน นี่ยังรวมไปถึงแป้งพัฟ รองพื้น ครีมต่างๆ ด้วยนะจ๊ะ ขอให้เลือกในแบบที่ใช่กับผิวหน้าคุณจริงๆ,2. ไม่แต่งหน้าเหมือนโบกปูน,เริ่มกันตั้งแต่น้ำตบ เซรั่ม โลชั่น ครีม ต่อด้วยกันแดด ไพรเมอร์ คอนซีลเลอร์ รองพื้น เท่านี้ก็หนักหนังหน้าแล้วจ้า แต่สำหรับการแต่งหน้านั้น เราก็ไม่ควรจะข้ามขั้นตอนเหล่านี้ไป ดังนั้นหลังจากขั้นตอนนี้ เราก็แค่เอาทุกอย่างมาแต่งแต้มพอ ไม่จำเป็นต้องพอก หรือโบกประหนึ่งฉาบปูนลงบนผิวหน้า หรือรถปูนมาคว่ำบนหน้าเรา ถ้าทำแบบนั้นยิ่งจะทำให้หน้าเราแก่ โดยวิธีการคือทาทุกอย่าง อย่างเบามือ แล้วค่อยๆ บรรจงแต่งแต้มเติมสี วิธีนี้จะช่วยคุณให้หน้าเด็กลงจ้า,3. ไม่เน้นสีสันฉูดฉาด,สีสัน เป็นเรื่องสำคัญ จะชมพู ส้ม แดง ได้ทั้งหมด แต่ขออย่างเดียว อย่าตาฟ้า แก้มส้ม ปากชมพูแปร๊ด เด่นเห็นตั้งแต่ 1,500 เมตร เพราะบางทีมันก็ลิงแสมจนเกินงาม เอาแค่ตาฟ้าอ่อนๆ แก้มส้มอมพีช ปากส้มเจือๆ หรือชมพูระเรื่อ แค่นนี้ก็สวยใส ไร้ที่ติแล้วจ้า สำคัญคือคุณจะดูอ่อนกว่าวัยยิ่งขึ้น ถ้าเลือกใส่เสื้อสีขาว หรือสีอ่อนๆ ที่ไม่เน้นลวดลายแล้วละก็ ใบหน้าจะอ่อนลงแน่นอนจ้า,4. ไม่เขียนคิ้วยาวและโก่ง,คิ้วที่ช่วยให้หน้าเด็ก คือ คิ้วสไตล์เกาหลี ที่เน้นตรงๆ แต่สำหรับสาวไทยแล้ว อาจไม่ชอบและตรงจริตมากนัก ดังนั้นก็ขอให้เขียนคิ้วตรงๆ แต่อาจตวัดเล็กน้อยที่บริเวณปลายคิ้วหรือหางคิ้ว แต่ห้ามเขียนคิ้วโก่งเด็ดขาด สำคัญคือไม่ต้องยาวจนเกินหางตา เพราะมันจะทำให้คุณดูแก่ลงทันที,5. ดูแลผิวพรรณอย่างดี,การทำความสะอาดผิวหน้าก็สำคัญ โดยเฉพาะกับสาวๆ ที่แต่งหน้าเป็นประจำ ดังนั้นเราควรดูแลผิวหน้าเราให้ดี ล้างอย่างเดียวไม่เพียงพอ สครับบ้าง มาสก์บ้าง อาทิตย์ละครั้งก็ยังดี เพราะหากคุณๆ ไม่สามารถดูแลได้ด้วยตัวเอง เราแนะนำให้พึ่งพาคลินิก หรือแพทย์ที่มีความเชี่ยวชาญด้านผิวหน้าโดยตรง เพราะอย่าลืมการที่เราหาอะไรมาทามาโบกลงใบหน้าแบบกระหน่ำๆ มันไม่ดีอย่างแน่นอน เพราะมันอาจทำลายผิวเราอีกต่างหาก และบางทีอาจสายเกินแก้เลยก็มี,ขอเชิญร่วมสนุกกับกิจกรรมความงาม แชร์ผ่านเฟซบุ๊กพร้อมแคปชั่นโดนๆ สวยปิ๊งต้อง เติมคำที่สะท้อนความเป็นคุณมากที่สุด และติดแฮชแท็ก #แชร์ให้ปังลุ้นสวยปิ๊ง #ไทยรัฐxราชเทวี จากนั้นให้ตั้งค่าโพสท์เป็นสาธารณะ (Public) เพียงแค่นี้ ก็ลุ้นสวยปิ๊งกันได้ถึงวันที่ 30 พฤศจิกายน 2561 เพราะความสวยเป็นเรื่องของผู้หญิงอย่างคุณ.
วันนี้ ไลฟ์สไตล์ไทยรัฐ มีเคล็ดลับมาบอก ซึ่งถือเป็นเคล็ด (ไม่) ลับสำหรับสาวๆ กับวิธีที่จะทำให้ใบหน้าดูเด็กลงด้วยการแต่งหน้า หรือเคล็ดลับแต่งหน้าเด็กนั่นเอง
แชร์ไทยรัฐให้ปังลุ้นสวยปิ๊งจากราชเทวีคลีนิก,ราชเทวี,แต่งหน้า,ความงาม,เคล็ดลับแต่งหน้าเด็ก